作者:李鹹用
標題:謝友生遺端溪硯瓦
內容:尋常濡翰次，恨不到端溪。得自新知己，如逢舊解攜。玩餘輕照乘，謝欲等懸黎。靜對勝凡客，閑窺憶好題。媧天補剩石，昆劍切來泥。著指痕猶濕，停旬水未低。呵雲潤柱礎，筆彩飲虹霓。鵒眼工諳謬，羊肝士乍刲。連澌光比鏡，囚墨膩於cD。書信成池黑，吟須到日西。正誇憂盜竊，將隱怯攀躋。捧受同交印，矜持過秉珪。草顛終近旭，懶癖必無嵇。用合緣鸚鵡，珍應負會稽。貞姿還落落，寒韻落淒淒。風月情相半，煙花思豈迷。宜從方袋挈，枉把短行批。淺小金為鬥，泓澄玉作堤。遇人依我惜，想爾與天齊。□□□□□，行時只獨齎。